Στάδιο MetLife

Το Στάδιο MetLife (αγγλικά: MetLife Stadium) είναι στάδιο πολλαπλών χρήσεων στο Αθλητικό Συγκρότημα Μέντοουλαντς, στο Ιστ Ράδερφορντ του Νιου Τζέρσεϊ, στις Ηνωμένες Πολιτείες Αμερικής. Άνοιξε το 2010, αντικαθιστώντας το Στάδιο Τζάιαντς και χρησιμεύει ως έδρα των Νιου Γιορκ Τζάιαντς και Νιου Γιορκ Τζετς του NFL. Επίσης, είναι προγραμματισμένο να φιλοξενήσει το τελικό του Παγκοσμίου Κυπέλλου Ποδοσφαίρου του 2026. Με κόστος περίπου 1,6 δισεκατομμυρίων δολαρίων/1,4 δισεκατομμυρίων ευρω, ήταν το πιο ακριβό στάδιο που χτίστηκε στις Ηνωμένες Πολιτείες κατά τη στιγμή της ολοκλήρωσής του. Το Στάδιο MetLife είναι ένα από τα δύο στάδια του NFL που μοιράζονται δύο ομάδες, με το άλλο να είναι το Στάδιο SoFi στο Ίνγκλγουντ της Καλιφόρνια, όπου το μοιράζονται οι Λος Άντζελες Ραμς και οι Λος Άντζελες Τσάρτζερς. Επιπλέον, το Στάδιο MetLife είναι ο 5ος αθλητικός χώρος στην μητροπολιτική περιοχή της Νέας Υόρκης που φιλοξενεί παραπάνω από μία ομάδα από την ίδια διοργάνωση, μετά το Polo Grounds, το οποίο μοιράζονταν οι ομάδες μπέιζμπολ Νιου Γιορκ Τζάιαντς και Νιου Γιορκ Γιάνκις από το 1913 έως το 1922, το τρίτο Madison Square Garden, το οποίο μοιράζονταν οι ομάδες NHL Νιου Γιορκ Ρέιντζερς και Νιου Γιορκ Αμέρικανς από το 1926 έως το 1942, το Στάδιο Σέι, το οποίο μοιράζονταν οι Νιου Γιορκ Μετς και οι Γιάνκις τις σεζόν 1974 και 1975, καθώς και οι Τζετς και Τζάιαντς το 1975, και το Στάδιο Τζάιαντς, το οποίο μοιράζονταν οι Τζάιαντς και οι Τζετς από το 1984 έως το 2009. Στο Στάδιο MetLife έχει διεξαχθεί το Super Bowl XLVIII και θα διεξαχθούν αγώνες για το Παγκόσμιο Κύπελλο Συλλόγων 2025 και το Παγκόσμιο Κύπελλο Ποδοσφαίρου 2026, συμπεριλαμβανομένων και των δύο τελικών. Είναι το μεγαλύτερο στάδιο του Νέου Τζέρσεϊ, με χωρητικότητα πάνω από 80.000 θέσεις. Ιστορία Καθώς το Στάδιο Τζάιαντς πλησίαζε τα 30 έτη χρήσης, έγινε ένα από τα παλαιότερα στάδια στο NFL. Οι Τζετς, που ήταν ενοικιαστές στο στάδιο, ήθελαν να χτίσουν το προτεινόμενο Στάδιο Γουέστ Σάιντ στο Μανχάταν. Αρχικά σχεδιάστηκε να είναι το κύριο στάδιο 85.000 θέσεων για την υποψηφιότητα της Νέας Υόρκης για τους Ολυμπιακούς Αγώνες του 2012, σχεδιάστηκε για να μειωθεί σε 75.000 θέσεις για τους Τζετς. Ωστόσο, θα απαιτούσε σημαντική δημόσια χρηματοδότηση. Η πρόοδος στο έργο σταμάτησε το 2005 λόγω της αντιπολίτευσης από αρκετές πηγές, συμπεριλαμβανομένης της Cablevision, στην οποία ανήκε το κοντινό Madison Square Garden εκείνη την εποχή. Οι Τζετς στη συνέχεια ενέκριναν μια κοινή επιχείρηση με τους Τζάιαντς για να χτίσουν ένα νέο στάδιο στο οποίο οι δύο ομάδες της Νέας Υόρκης θα ήταν ίσοι εταίροι. Οι αρχιτέκτονες είχαν την αποστολή να σχεδιάσουν ένα ουδέτερο στάδιο που όμως να ενσωματώνει τις ξεχωριστές προσωπικότητες και των δύο ομάδων. Οι Τζάιαντς προτιμούσαν την παραδοσιακή εμφάνιση από ανοιχτό χαλύβδινο πλαίσιο και πέτρα, ενώ οι Τζετς ήθελαν μια κομψή και σύγχρονη εμφάνιση που να τονίζεται από μέταλλο και γυαλί. Με αυτά τα χαρακτηριστικά στο μυαλό τους, οι σχεδιαστές χρησιμοποίησαν τη δυναμική στήλης/πύργου που παρατηρείται σε πολλούς από τους ουρανοξύστες του Μανχάταν ως έμπνευση για το σχέδιο του σταδίου. Η βάση της πρόσοψης του σταδίου είναι καλυμμένη με λιθοδομία ασβεστόλιθου, ενώ το υπόλοιπο στάδιο διακρίνεται από μία εξωτερική κάλυψη από αλουμινένιες περσιδες και γυαλί και από εσωτερικό φωτισμό ικανό να αλλάζει χρώματα, ανάλογα με την ομάδα που αγωνίζεται, μπλε για τους Τζάιαντς και πράσινο για τους Τζετς. Αυτή η ιδέα προήλθε από την Allianz Arena στο Μόναχο, την οποία προηγουμένως μοιράζονταν οι δύο μεγάλοι ποδοσφαιρικοί σύλλογοι της πόλης, η Μπάγερν Μονάχου και του Μόναχο 1860. Σε αντίθεση με το Στάδιο Τζάιαντς, το Στάδιο MetLife μπορεί εύκολα να αναδιαμορφωθεί για τους Τζάιαντς ή τους Τζετς μέσα σε λίγες ώρες. Σε αντίθεση με μια σειρά από άλλα νέα στάδια του NFL, το Στάδιο MetLife δεν έχει οροφή, καθώς οι προτάσεις για την προσθήκη οροφής απέτυχαν, λόγω μιας διαφοράς για χρηματοδότηση. Εκδηλώσεις Ποδόσφαιρο Το Στάδιο MetLife έχει σχεδιαστεί επίσης για αγώνες ποδοσφαίρου. Για να προετοιμαστεί για ένα αγώνα, στο στάδιο χρησιμοποιούνται συρόμενες θέσεις σε γωνίες του επιπέδου του αγωνιστικού χώρου για να ταιριάζει σε ένα γήπεδο ποδοσφαίρου που εγκρίνεται από τη FIFA. Μαζί με την αξιοσημείωτη παροχή εξαιρετικών θέσεων θέασης, αυτό επέτρεψε στο στάδιο να φιλοξενήσει πολλούς μεγάλους διεθνής αγώνες. Ο πρώτος διεθνής φιλικός αγώνας διεξήχθη μεταξύ Μεξικό και Εκουαδόρ στις 7 Μαΐου 2010, μπροστά σε 77.507 θεατές. Το στάδιο φιλοξένησε έναν φιλικό αγώνα μεταξύ των Ηνωμένων Πολιτειών και της Βραζιλίας στις 10 Αυγούστου 2010. Το Βραζιλία κέρδισε με 2-0 μπροστά σε ένα πλήθος 77.223 θεατών. Στις 9 Ιουνίου 2012, η Αργεντινή και η Βραζιλία ήρθαν αντιμέτωπες σε φιλικό αγώνα, με την Αργεντινή να κερδίσει με 4-3 αγώνα, με χατ τρικ του Λιονέλ Μέσι. Στις 26 Ιουνίου 2016, στο στάδιο διεξήχθη ο τελικός του Κόπα Αμέρικα Σεντενάριο. Μετά από ισοπαλία 0-0 μετά και την παράταση, η Χιλή νίκησε την Αργεντινή με 4-2 στη διαδικασία των πέναλτι, για να κερδίσει τη διοργάνωση. Κόπα Αμέρικα 2024 Το στάδιο φιλοξένησε τρεις αγώνες για το Κόπα Αμέρικα 2024: 2 στη φάση ομίλων και 1 ημιτελικό. Παγκόσμιο Κύπελλο 2026 Το Στάδιο MetLife είναι ένα από τα 16 στάδια, καθώς και ένα από τα 11 στις ΗΠΑ, που θα φιλοξενήσουν αγώνες κατά τη διάρκεια του Παγκοσμίου Κυπέλλου του 2026. Σύμφωνα με τις απαιτήσεις της FIFA, στο στάδιο θα τοποθετηθεί φυσικός χλοοτάπητας για τους αγώνες του Παγκοσμίου Κυπέλλου. Κατά τη διάρκεια της διοργάνωσης, το στάδιο θα είναι μετονομαστεί προσωρινά σε «Στάδιο Νέας Υόρκης/Νέου Τζέρσεϊ», σύμφωνα με την πολιτική της FIFA για τα εταιρικά χορηγούμενα ονόματα. Τον Φεβρουάριο του 2024, ανακοινώθηκε πως στο στάδιο θα διεξαχθεί ο τελικός του Παγκοσμίου Κυπέλλου του 2026. Επιπλέον, το στάδιο θα φιλοξενήσει 5 αγώνες της φάσης ομίλων, 1 αγώνα του Γύρου των 32 και 1 αγώνα του Γύρου των 16. WrestleMania Το Στάδιο MetLife φιλοξένησε δύο φορές την WrestleMania - το κύριο pay-per-view της επαγγελματικής πάλης του WWE. Η WrestleMania 29 πραγματοποιήθηκε στο Στάδιο MetLife στις 7 Απριλίου 2013. Με 80.676 θεατές, ήταν το τρίτο σε αριθμό θεατών γεγονός στην ιστορία της WWE, και το γεγονός με τα υψηλότερο έσοδα στην ιστορία της, με 12,3 εκατομμύρια δολάρια. Έξι χρόνια αργότερα, το Στάδιο MetLife φιλοξένησε την WrestleMania 35 στις 7 Απριλίου 2019, ξεπερνώντας την WrestlesMania 29 με 82.265 θεατές, και έσοδα $16.9 εκατομμυρίων. Άλλες εκδηλώσεις Το στάδιο φιλοξένησε το 12ο Siyum HaShas, έναν εορτασμό για την ολοκλήρωση του Ταλμούδ μέσω του προγράμματος μελέτης Daf Yomi διάρκειας 7 1⁄2 ετών, την 1η Αυγούστου 2012. Με 93.000 θεατές, αποτέλεσε το μεγαλύτερο κοινό στην ιστορία του σταδίου, χάρη στην προσθήκη θέσεων στον αγωνιστικό χώρο και την πλήρη εξάντληση των εισιτηρίων. Το siyum χαρακτηρίστηκε ως γεγονός ασφαλείας επιπέδου δύο από το Υπουργείο Εσωτερικής Ασφάλειας (DHS) των ΗΠΑ, το πιο κρίσιμο αμέσως μετά από τις προεδρικές επισκέψεις. Την 1η Ιανουαρίου 2020, φιλοξένησε το 13ο Siyum HaShas. Στις 6 Ιουνίου 2027, προγραμματίζεται να φιλοξενήσει το 14ο Siyum HaShas. Από το 2012, το στάδιο αποτελεί τον κύριο χώρο διεξαγωγής του διήμερου φεστιβάλ ηλεκτρονικής μουσικής Electric Daisy Carnival για τη μητροπολιτική περιοχή της Νέας Υόρκης, προσελκύοντας καλλιτέχνες όπως οι Armin Van Buuren, Hardwell, Porter Robinson και Tiësto. Από το 2012, στο στάδιο διεξάγεται επίσης το Monster Jam. Το 2014, πραγματοποιήθηκαν στο στάδιο δύο από τις Διεθνείς Συνελεύσεις των Μαρτύρων του Ιεχωβά με θέμα «Αναζητάτε Πρώτα τη Βασιλεία του Θεού!». Στις 14 και 15 Ιουλίου 2017, φιλοξένησε για πρώτη φορά τα 18α Βραβεία της Διεθνούς Ακαδημίας Ινδικού Κινηματογράφου (International Indian Film Academy Awards), γνωστά και ως τα Όσκαρ του Bollywood. Στις 16 Ιανουαρίου 2018, το στάδιο φιλοξένησε τον χορό ορκωμοσίας για τον νεοεκλεγέντα κυβερνήτη του Νιου Τζέρσεϊ, Phil Murphy. Παραπομπές Εξωτερικοί σύνδεσμοι Επίσημος ιστότοπος Στάδιο MetLife στο StadiumDB.com Εταιρεία Overgaard Ltd. / Σχεδιασμός και προμήθεια πρόσοψης Χάρτης θέσεων στο σΣτάδιο MetLife